**Ministru kabineta noteikumu projekta**

**“Grozījumi Ministru kabineta 2014.gada 26.maija noteikumos Nr.263 “Kārtība, kādā Valsts ieņēmumu dienesta elektroniskās deklarēšanas sistēmā tiek identificēta persona, kas iesniedz elektroniskos**

**dokumentus”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Muitas likuma 13.panta septītajā daļā paredzēts pilnvarojums Ministru kabinetam noteikt kārtību, kādā Valsts ieņēmumu dienesta elektroniskajā deklarēšanas sistēmā persona tiek identificēta šī panta otrās daļas vajadzībām. Eiropas Parlamenta un Padomes 2013.gada 9.oktobra regula Nr.952/2013 ar ko izveido Savienības Muitas kodeksu (turpmāk – regula Nr.952/2013).Komisijas 2015.gada 28.jūlija Deleģētā regula 2015/2446 ar ko papildina Eiropas Parlamenta un Padomes regulu Nr.952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem (turpmāk – regula Nr.2015/2446).Komisijas 2015.gada 24.novembra Īstenošanas regula 2015/2447 ar ko paredz sīki izstrādātus noteikumus, kas vajadzīgi lai īstenotu konkrētus noteikumus Eiropas Parlamenta un Padomes regulā Nr.952/2013, ar ko izveido Savienības Muitas kodeksu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz kārtību, kādā, muitojot preces, elektroniski iesniedz muitas normatīvajos aktos noteiktās deklarācijas nosaka Ministru kabineta 2013.gada 15.oktobra noteikumi Nr.1108 “Kārtība, kādā, muitojot preces, elektroniski iesniedz muitas normatīvajos aktos noteiktās deklarācijas” (turpmāk – noteikumi Nr.1108).Muitas likuma pārejas noteikumu 3.25.apakšpunktā noteikts, ka līdz attiecīgo Ministru kabineta tiesību aktu spēkā stāšanās dienai, bet ne ilgāk kā līdz 2016.gada 30.decembrim ir piemērojami noteikumi Nr.1108.Atbilstoši noteikumu Nr.1108 3.punktam, lai elektroniski iesniegtu muitas deklarācijas, persona noslēdz līgumu ar Valsts ieņēmumu dienestu (turpmāk - VID). Līgums nav jāslēdz, ja persona muitas deklarācijas paraksta ar drošu elektronisko parakstu, saskaņā ar Elektronisko dokumentu likumu. Elektronisko dokumentu likuma 3.panta sestā daļā noteikts, ka šis likums piemērojams tiktāl, ciktāl citos normatīvajos aktos nav noteikta cita dokumentu noformēšanas kārtība un nosacījumi.Saskaņā ar Ministru kabineta 2014.gada 25.maija noteikumiem Nr.263 “Kārtība, kādā Valsts ieņēmumu dienesta elektroniskās deklarēšanas sistēmā tiek identificētas personas, kas iesniedz elektroniskos dokumentus” (turpmāk - noteikumi Nr.263) nav noteikta prasība, ka nodokļu maksātājam jāslēdz līgums ar VID, lai reģistrētos elektroniskās deklarēšanas sistēmā, izmantojot elektronisko autentifikāciju..Tādejādi veidojas atšķirīga pieeja, jo iesniedzot muitas normatīvajos aktos noteiktās deklarācijas VID Elektroniskās deklarēšanas sistēmā, jāslēdz līgums ar VID, bet pārējos gadījumos šāds līgums nav jāslēdz.Ņemot vērā minēto, nepieciešams izstrādāt jaunu normatīvo regulējumu, kas ļautu atteikties no līguma slēgšanas ar VID.Muitas likuma 13.panta pirmajā daļā paredzēts, ka regulas Nr.952/2013 6.panta 1.punktā paredzētā dokumentu un informācijas (turpmāk – dokumenti) iesniegšana un parakstīšana notiek VID elektroniskajā deklarēšanas sistēmā. Savukārt Muitas likuma 13.panta septītajā daļā paredzēts pilnvarojums Ministru kabinetam noteikt kārtību, kādā VID elektroniskajā deklarēšanas sistēmā personas tiek identificētas šī panta otrās daļas vajadzībām.Atbilstoši prasībām, kas izriet no regulas Nr.2015/2446, kuras B pielikuma “Kopējās datu prasības attiecībā uz deklarācijām, paziņojumiem un Savienības preču muitas statusa apliecinājumu” I sadaļas “Datu prasības” 3.nodaļas 1.iedaļas “datu prasību tabula” tabulā iekļautajām datu prasībām tabulas 1.grupā “Informācija par ziņojumu (tostarp procedūru kodi)” visiem dokumentu veidiem kā obligāti norādāms, iekļauts datu elements Nr.1/8 “Paraksts/Autentificēšana”, jo attiecīgajās tabulas šūnā norādīts simbols A, kas nozīmē, ka datu elements ir obligāti dati, kurus pieprasa visās dalībvalstī. Datu elements 1/8 nozīmē, ka jānorāda paraksts vai attiecīgās deklarācijas, paziņojuma vai Savienības preču statusa apliecinājuma cita veida autentificēšana. Ņemot vērā to, ka noteikumi Nr.263 jau nosaka kārtību, kādā VID elektroniskās deklarēšanas sistēmā tiek identificētas personas, kas iesniedz elektroniskos dokumentus, ir lietderīgi neveidot jaunus Ministru kabineta noteikumus, kas saturiski dublētu lielāko daļu noteikumos Nr.263 noteikto, bet izdarīt tajos grozījumus, lai vienlaikus tiktu nodrošināts Muitas likuma 13.panta septītajā daļā un likuma “Par nodokļiem un nodevām” 15.panta pirmās daļas 3.punktā noteiktais pilnvarojums Ministru kabinetam.Ņemot vērā minēto, izstrādāts Ministru kabineta noteikumu projekts “Grozījumi Ministru kabineta 2014.gada 26.maija noteikumos “Kārtība, kādā Valsts ieņēmumu dienesta elektroniskās deklarēšanas sistēmā tiek identificēta persona, kas iesniedz elektroniskos dokumentus” (turpmāk – noteikumu projekts), saskaņā ar kuru paredzēts aizstāt noteikumu Nr.263 visā tekstā vārdus “nodokļu maksātājs” ar vārdu ”persona”, kas attiecas uz plašāku personu loku kā tikai nodokļu maksātājs. Muitas iestādē dokumentus iesniedz ne tikai Latvijas Republikas nodokļu maksātāji, bet, attiecīgos gadījumos, arī citu Eiropas Savienības dalībvalstu personas un arī trešo valstu personas. Līdz ar to noteikumu projekts paredz noteikt vienotu kārtību, kādā personas, kas iesniedz muitas normatīvajos aktos noteiktās deklarācijas autentificējas VID elektroniskās deklarēšanas sistēmā. Noteikumu projekta 1.4.punktā paredzēts noteikt, ka nodokļu maksātājs vai tā pārstāvis, iesniedzot iesniegumu par lietotāju sarakstu (turpmāk – iesniegums), minētajā iesniegumā katram elektroniskās deklarēšanas sistēmas lietotājam norāda personas kodu, ārvalstu personas dzimšanas datus, identifikācijas numuru (ja tāds ir piešķirts). |
| 3. | Projekta izstrādē iesaistītās institūcijas | VID, Finanšu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz visām personām, kuras vēlas iesniegt dokumentus VID elektroniskās deklarēšanas sistēmā.  |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs personām, kas muitas iestādē iesniegs dokumentus regulas Nr.952/2013 6.panta 1.punktā minētā veidā, tiks samazināts.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Ar noteikuma projekta spēkā stāšanos spēku zaudē MK noteikumi Nr.1108. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ar noteikumu projekta spēkā stāšanos spēku zaudēs noteikumi Nr.1108. |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Finanšu ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekts tieši neskar, neierobežo un nesašaurina sabiedrības intereses vai indivīda tiesības. Lai informētu sabiedrību par noteikumu projektu un dotu iespēju izteikt viedokli, informācija par noteikumu projektu ievietota Finanšu ministrijas mājas lapā.Noteikumu projekts un tā anotācija tika nosūtīti viedokļa izteikšanai Latvijas Tranzīta biznesa asociācijai, Latvijas Loģistikas asociācijai, Latvijas Nacionālajai kravas ekspeditoru un loģistikas asociācijai un Latvijas Darba devēju konfederācijai*.* |
| 3. | Sabiedrības līdzdalības rezultāti | Priekšlikumi un iebildumi netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VID |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde nepaplašina un nesašaurina VID līdzšinējās funkcijas un uzdevumus, kā arī nenosaka jaunas institūcijas veidošanu vai institūciju reorganizāciju un likvidāciju, neskar VID cilvēkresursu izmantošanu. |
| 3. | Cita informācija | Nav |

*Anotācijas III un V sadaļa – projekts šīs jomas neskar.*

# Finanšu ministre **Dana Reizniece-Ozola**

15.08.2016. 11:48

1040

I.Tomiņa 67095566

Irita.Tomina@fm.gov.lv

I.Knoka 67120804

Irena.Knoka@vid.gov.lv